
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1290 

21 Μαίου 2014 


ΑΠΟΦΑΣΕΙΣ 

Αριθμ. 151.606/ΨΣ2482-Δ 

Αναδιάρθρωση της Ειδικής Υπηρεσίας Διαχείρισης (Δι¬ 
αχειριστικής Αρχής) του Επιχειρησιακού Προγράμ¬ 
ματος «Ψηφιακή Σύγκλιση» και αρμοδιότητες αυτής. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ - 
ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΚΑΙ ΗΛΕΚΤΡΟΝΙΚΗΣ 
ΔΙΑΚΥΒΕΡΝΗΣΗΣ - ΥΠΟΔΟΜΩΝ, ΜΕΤΑΦΟΡΩΝ ΚΑΙ 
ΔΙΚΤΥΩΝ 

1/Εχοντας υπόψη τις διατάξεις: 
α. Του Ν. 3614/2007 «Διαχείριση, έλεγχος και εφαρμογή 
αναπτυξιακών παρεμβάσεων για την προγραμματική 
περίοδο 2007-2013» (ΦΕΚ 267/Α/3-12-2007), όπως τρο¬ 
ποποιήθηκε και ισχύει και ειδικότερα τα άρθρα 5 παρ. 
3 και 18 αυτού. 

β. Του Ν. 2860/2000 «Διαχείριση, παρακολούθηση και 
έλεγχος του Κοινοτικού Πλαισίου Στήριξης και άλλες 
διατάξεις» (ΦΕΚ 251/Α/14-11-2000), όπως αυτός τροπο¬ 
ποιήθηκε και ισχύει. 

γ. Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα», που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (ΦΕΚ 98/Α/22-4-2005). 

δ. Του Κανονισμού (ΕΚ) αριθ.1083/2006 του Συμβου¬ 
λίου, της 11ης Ιουλίου 2006, περί καθορισμού γενικών 
διατάξεων για το Ευρωπαϊκό Ταμείο Περιφερειακής 
Ανάπτυξης, το Ευρωπαϊκό Κοινωνικό Ταμείο και το Τα¬ 
μείο Συνοχής και την κατάργηση του Κανονισμού (ΕΚ) 
αριθμ. 1260/1999, όπως ισχύει 
ε. Του Κανονισμού (ΕΚ) αριθμ. 1828/2006 της Επιτρο¬ 
πής, της 8ης Δεκεμβρίου 2006, για τη θέσπιση κανόνων 
σχετικά με την εφαρμογή του κανονισμού (ΕΚ) αριθμ. 
1083/2006 του Συμβουλίου περί καθορισμού γενικών δι¬ 
ατάξεων για το Ευρωπαϊκό Ταμείο Περιφερειακής Ανά¬ 
πτυξης, το Ευρωπαϊκό Κοινωνικό Ταμείο και το Ταμείο 
Συνοχής και του κανονισμού (ΕΚ) αριθμ. 1080/2006 του 
Ευρωπαϊκού Κοινοβουλίου και του Συμβουλίου για το Ευ¬ 
ρωπαϊκό Τ αμείο Περιφερειακής Ανάπτυξης, όπως ισχύει. 

στ. Της υπ’ αριθμ. Ε (2007) 5339/26-10-2007 απόφασης 
της Επιτροπής των ΕΚ για την έγκριση του Επιχειρησι¬ 


ακού Προγράμματος «Ψηφιακή Σύγκλιση» για κοινοτική 
ενίσχυση από το Ευρωπαϊκό Τ αμείο Περιφερειακής Ανά¬ 
πτυξης στο πλαίσιο του στόχου σύγκλισης στις περιφέ¬ 
ρειες της Ελλάδας - (ΧΙ2007ΘΒ161ΡΌ002, όπως ισχύει. 

ζ. Του π.δ. 118/2013 (ΦΕΚ 152/Α/25-6-2013) «Τροποποίηση 
του π.δ. 85/2012 (Α' 141) -Ίδρυση Υπουργείου Υποδομών, 
Μεταφορών και Δικτύων και Υπουργείου Πολιτισμού και 
Αθλητισμού και μετονομασία των Υπουργείων Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων και Παιδείας και Θρησκευμάτων, Πολιτισμού και 
Αθλητισμού σε Υπουργείο Ανάπτυξης και Ανταγωνιστι¬ 
κότητας και σε Υπουργείο Παιδείας και θρησκευμάτων 
αντιστοίχως». 

η. Του π.δ. 119/2013 (ΦΕΚ 153Α/25-6-2013) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

0. Του π.δ. 113/2010 (ΦΕΚ 194Α) «Ανάληψη υποχρεώσεων 
από τους Διατάκτες» 

ι. Της υπ’ αριθμ. 41637/ΔΙΌΕ769/8-12-2000 κοινής από¬ 
φασης των Υπουργών Εσωτερικών, Δημόσιας Διοίκησης 
και Αποκέντρωσης και Εθνικής Οικονομίας και Οικονο¬ 
μικών «Σύστασης Ειδικής Γραμματείας για την Κοινω¬ 
νία της Πληροφορίας και Ειδικής Υπηρεσίας «Υπηρεσία 
Διαχείρισης Επιχειρησιακού Προγράμματος Κοινωνία 
της Πληροφορίας»» (ΦΕΚ 1502/Β/8-12-2000), όπως τρο¬ 
ποποιήθηκε και ισχύει με τις υπ’ αριθμ. 14536/ΔΙΟΕ 187/ 
4-5-2001 (Β' 546), 33/26-2-2003 (Β' 220), 75079/2563/11-11- 
2003 (Β' 1667), 47534/ΔΙΟΕ 1249/2-12-2004 (Β' 1819) και 
22840/ΔΙΌΕ 1091/21-5-2008 ( Β' 1011) όμοιες αποφάσεις. 

ια. Της παρ. 1 (περ. γ) του άρθρου 5 του Ν. 3614/2007 
(ΦΕΚ 267/Α/3-12-2007) για τη μετονομασία της Ειδικής 
Υπηρεσίας Διαχείρισης Επιχειρησιακού Προγράμμα¬ 
τος «Κοινωνία της Πληροφορίας» σε Ειδική Υπηρεσία 
Διαχείρισης Επιχειρησιακού Προγράμματος «Ψηφιακή 
Σύγκλιση». 

ιβ. Του άρθρου 67 του Ν. 4150/2013 «Ανασυγκρότηση 
του Υπουργείου Ναυτιλίας και Αιγαίου και άλλες διατά¬ 
ξεις» (ΦΕΚ 102/Α/29-4-2013) για την υπαγωγή της Ειδικής 
Υπηρεσίας Επιχειρησιακού Προγράμματος «Ψηφιακή 
Σύγκλιση» στη Γενική Γραμματεία Τηλεπικοινωνιών και 
Ταχυδρομείων. 

ιγ. Της υπ’ αριθμ. Υ48/9.7.2012 απόφασης του Πρωθυ¬ 
πουργού «Καθορισμός αρμοδιοτήτων του Αναπληρω¬ 
τή Υπουργού Οικονομικών Χρήστου Σταϊκούρα» (ΦΕΚ 
2105 Β') 

2. Το γεγονός ότι ολοκληρώθηκε η εκτέλεση του Επι¬ 
χειρησιακού Προγράμματος «Κοινωνία της Πληροφορί¬ 
ας» (ΚΠΣ 2000-2006) και υποβλήθηκε στην Ευρωπαϊκή 
Επιτροπή και, ως εκ τούτου, τροποποιούνται οι αρμο¬ 
διότητες των Μονάδων της ΕΥΔ ΕΠ Ψ.Σ. 

3. Το γεγονός ότι από τις διατάξεις της παρούσας 
απόφασης προκαλείται σε βάρος του Κρατικού Π/Υ 
δαπάνη 3000 Ευρώ περίπου, η οποία θα καλυφθεί από 
τις εγγεγραμμένες πιστώσεις στον προϋπολογισμό, του 
Υπουργείου Υποδομών, Μεταφορών και Δικτύων (ΕΦ 
39-110) ΚΑΕ 0215, 

4. Την υπ’ αριθμ. ΔΟΔ/24373/5636/Φ.ΓΕΝΙΚ/24.4.2014 
βεβαίωση περί δέσμευσης της σχετικής πίστωσης, απο¬ 
φασίζουμε: 

Άρθρο 1 

Σκοπός της Ειδικής Υπηρεσίας Διαχείρισης του Επι¬ 
χειρησιακού Προγράμματος «Ψηφιακή Σύγκλιση» (ΕΥΔ 
ΕΠ Ψ.Σ.) 

Σκοπός της ΕΥΔ ΕΠ Ψ.Σ. είναι η άσκηση των αρμοδιο¬ 
τήτων που προβλέπονται στο άρθρο 4 του Ν. 2860/2000 
και στο άρθρο 5 του Ν. 3614/2007, σύμφωνα με το σύ¬ 
στημα διαχείρισης και ελέγχου του άρθρου 2 παρ. 1 
περ. γ του Ν. 3614/2007 και την αρχή της χρηστής δη¬ 
μοσιονομικής διαχείρισης. Οι αρμοδιότητες διαχείρισης 
πρόσθετων δράσεων ψηφιακής σύγκλισης, που η ΕΥΔ 
ΕΠ Ψ.Σ. αναλαμβάνει, κατά τα οριζόμενα στο άρθρο 5 
παρ.1 περ (γ) του Ν. 3614/2007, κατανέμονται μεταξύ 
των Μονάδων της, κατ’ αναλογία των αρμοδιοτήτων 
που ασκεί για την προγραμματική περίοδο 2007-2013. 

Αρθρο 2 

Διάρθρωση ΕΥΔ ΕΠ Ψ.Σ. 

Η ΕΥΔ ΕΠ Ψ.Σ. συγκροτείται από έξι (6) μονάδες: 

Α1. Προγραμματισμού 

Α2. Αξιολόγησης Πράξεων ΕΣΠΑ 

Β1. Παρακολούθησης και Διαχείρισης Πράξεων 

Β2. Σχεδιασμού και Διαχείρισης Δράσεων Ενισχύσεων 

Γ. Επιτόπιων Επαληθεύσεων και 

Δ. Οργάνωσης - Υποστήριξης. 

Αρθρο 3 

Αρμοδιότητες ΕΥΔ ΕΠ Ψ.Σ. 

Οι αρμοδιότητες της Ειδικής Υπηρεσίας ανά προγραμ¬ 
ματική περίοδο κατανέμονται μεταξύ των Μονάδων της 
ως εξής: 

I. Μονάδα Α1: Προγραμματισμού 
Α. Επιχειρησιακό Πρόγραμμα «Κοινωνία της Πληρο¬ 
φορίας» του ΚΠΣ 2000-2006 

1. Ενημερώνει, όπου απαιτείται, τα αρμόδια όργανα 
και την Επιτροπή σχετικά με την ολοκλήρωση των ημι¬ 
τελών έργων. 

2. Παρέχει κάθε αναγκαία πληροφορία στην Επιτροπή 
και σε κάθε αρμόδιο φορέα σχετικά με το Επιχειρησιακό 
Πρόγραμμα «Κοινωνία της Πληροφορίας», σε συνεργα¬ 
σία με τις αρμόδιες μονάδες. 

Β. Προγραμματική περίοδος 2007-2013: Επιχειρησιακό 
Πρόγραμμα «Ψηφιακή Σύγκλιση» 

1. Προβαίνει στην αναγκαία εξειδίκευση του επιχει¬ 
ρησιακού προγράμματος, καθώς και των πόρων που 
εκχωρούνται από άλλα Επιχειρησιακά Προγράμματα 
στην ΕΥΔ ΕΠ Ψ.Σ. ως Ενδιάμεσο Φορέα Διαχείρισης 
(ΕΦΔ), σύμφωνα με τις κατευθύνσεις της Εθνικής Αρχής 
Συντονισμού. 


2. Εισηγείται στην Επιτροπή Παρακολούθησης τα κρι¬ 
τήρια ένταξης των πράξεων στους άξονες προτεραιό¬ 
τητας του Επιχειρησιακού Προγράμματος. 

3. Οργανώνει και λειτουργεί γραφείο πληροφόρησης 
και δημοσιότητας για την παρακολούθηση της δημοσιό¬ 
τητας σύμφωνα με τις κατευθύνσεις της Εθνικής Αρχής 
Συντονισμού και την παροχή άμεσης ενημέρωσης και 
κατευθύνσεων στους ενδιαφερομένους για θέματα του 
επιχειρησιακού προγράμματος και ιδίως για τα δικαιώ¬ 
ματα και τις υποχρεώσεις τους, τους εθνικούς και κοινο¬ 
τικούς κανόνες επιλεξιμότητας που εφαρμόζονται για το 
Επιχειρησιακό Πρόγραμμα, τις ειδικότερες απαιτήσεις 
για τις επί μέρους προκηρύξεις πράξεων, τα στοιχεία 
που πρέπει να τηρούνται και να αποστέλλονται στην 
Ειδική Υπηρεσία. 

4. Μεριμνά ώστε να διαδίδονται όσο το δυνατό ευ¬ 
ρύτερα οι πληροφορίες σχετικά με τις ευκαιρίες χρη¬ 
ματοδότησης μέσω των αξόνων προτεραιότητας του 
Επιχειρησιακού Προγράμματος. Στο πλαίσιο αυτό 
εμπλέκει στα μέτρα πληροφόρησης και δημοσιότητας 
εθνικές, περιφερειακές και τοπικές αρχές, οικονομικούς 
και κοινωνικούς εταίρους, κλαδικές και επαγγελματικές 
ενώσεις. 

5. Συντάσσει τις ετήσιες και τελικές εκθέσεις εκτέ¬ 
λεσης του Επιχειρησιακού Προγράμματος, τις οποίες 
υποβάλλει στην Επιτροπή μετά από την έγκριση της 
Επιτροπής Παρακολούθησης. 

6. Οργανώνει τις αξιολογήσεις του Επιχειρησιακού 
Προγράμματος σύμφωνα με τις κατευθύνσεις της Εθνι¬ 
κής Αρχής Συντονισμού. Παρακολουθεί τις αξιολογήσεις 
του Προγράμματος και λαμβάνει τα κατάλληλα μέτρα 
για την αξιοποίηση των συμπερασμάτων τους. 

7. Παρακολουθεί την πορεία εφαρμογής του Επιχειρη¬ 
σιακού Προγράμματος και ειδικότερα τη χρηματοοικο¬ 
νομική πρόοδό του, τους ποσοτικοποιημένους δείκτες 
και τις προοπτικές εξέλιξής τους και εισηγείται στην 
Επιτροπή Παρακολούθησης προτάσεις αναθεώρησής 
τους. 

8. Υποβάλλει στην Επιτροπή τις απαιτούμενες για τα 
μεγάλα έργα πληροφορίες, με βάση το άρθρο 40 του 
Κανονισμού. 

9. Συντάσσει τις αναγκαίες αναφορές για την προετοι¬ 
μασία της ετήσιας εξέτασης του Επιχειρησιακού Προ¬ 
γράμματος, ενημερώνει την Επιτροπή Παρακολούθησης 
για τα αποτελέσματά της και παρακολουθεί τη συνέχεια 
που δίνεται στα σχόλια της Ευρωπαϊκής Επιτροπής. Για 
το σκοπό αυτό συνθέτει σε επίπεδο Επιχειρησιακού 
Προγράμματος τις αναγκαίες πληροφορίες που συγκε¬ 
ντρώνει από τις επί μέρους Ενδιάμεσες Διαχειριστικές 
Αρχές και τους ΕΦΔ. 

10. Συνεργάζεται με την Εθνική Αρχή Συντονισμού, 
την καθ’ ύλην αρμόδια υπηρεσία συντονισμού και την 
Επιτροπή και παρέχει σε αυτές κάθε πληροφορία που 
ζητείται. 

11. Υποστηρίζει την αποστολή και τις εργασίες της 
Επιτροπής Παρακολούθησης και παρέχει σε αυτή τα 
απαιτούμενα έγγραφα και πληροφορίες, τα οποία καθι¬ 
στούν δυνατή την παρακολούθηση της ποιότητας υλο¬ 
ποίησης του Επιχειρησιακού Προγράμματος σε σχέση 
με τους στόχους του. 

12. Συντάσσει τις αναγκαίες αναφορές προς τις οικείες 
Διαχειριστικές Αρχές για την προετοιμασία της ετήσιας 
εξέτασης των Επιχειρησιακών Προγραμμάτων για τις 
οποίες η ΕΥΔ ΕΠ Ψ.Σ. έχει οριστεί ΕΦΔ. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


18261 


13. Μεριμνά για την εφαρμογή και εξειδίκευση των 
οριζόμενων στην κοινή υπουργική απόφαση έγκρισης 
της Στρατηγικής Μελέτης Περιβαλλοντικών Επιπτώσεων 
του προγράμματος στο πλαίσιο της υλοποίησής του. 

14. Έχει την ευθύνη για την ακρίβεια, την ποιότητα και 
την πληρότητα των στοιχείων που καταχωρεί στο ΟΠΣ. 

15. Παρέχει στην Αρχή Πιστοποίησης όλες τις ανα¬ 
γκαίες πληροφορίες σχετικά με τις διαδικασίες και τις 
επαληθεύσεις που πραγματοποιούνται σε σχέση με 
κάθε δαπάνη των πράξεων που διαχειρίζεται η ΕΥΔ 
ΕΠ Ψ.Σ. για σκοπούς πιστοποίησης. 

16. Παρέχει στην Ευρωπαϊκή Επιτροπή κατόπιν γρα¬ 
πτού σχετικού αιτήματος της, τις πληροφορίες που ανα- 
φέρονται στο Παράρτημα III του Κανονισμού (ΕΚ) αριθμ. 
1828/2006 εντός (15) δεκαπέντε εργασίμων ημερών από 
την παραλαβή του αιτήματος ή εντός οποιοσδήποτε 
άλλης συμφωνημένης περιόδου, με σκοπό τον έλεγχο 
εγγράφων για τη διενέργεια επιτόπιων ελέγχων. 

17. Εισηγείται σχετικά με τον ορισμό ΕΦΔ στο επι¬ 
χειρησιακό πρόγραμμα, καθώς και των στοιχείων της 
απόφασης εκχώρησης που ορίζονται στην παρ. 1 του 
άρθρου 4 του Ν. 3614/2007 και κάθε τροποποίηση αυτής. 

18. Διασφαλίζει την τήρηση των όρων εκχώρησης για 
τις πράξεις των Επιχειρησιακών Προγραμμάτων για τις 
οποίες η ΕΥΔ ΕΠ Ψ.Σ. έχει οριστεί ΕΦΔ. Στο πλαίσιο 
αυτό, συνεργάζεται με την Εθνική Αρχή Συντονισμού 
και τις οικείες Διαχειριστικές Αρχές. 

19. Συνεργάζεται με την Ειδική Υπηρεσία Διαχείρισης 
του ΠΑΑ για την διασφάλιση της συμπληρωματικότητας 
των παρεμβάσεων με αυτές που χρηματοδοτούνται από 
το Ευρωπαϊκό Γεωργικό Ταμείο Αγροτικής Ανάπτυξης 
(ΕΓΤΑΑ). 

20. Εκπροσωπεί την ΕΥΔ ΕΠ Ψ.Σ. στις συνεδριάσεις 
των Επιτροπών Παρακολούθησης στις οποίες η ΕΥΔ ΕΠ 
Ψ.Σ. είναι μέλος, των Περιφερειακών Επιχειρησιακών 
Προγραμμάτων και του ΠΑΑ. 

II. Μονάδα Α2: Αξιολόγησης Πράξεων ΕΣΠΑ 

Προγραμματική περίοδος 2007-2013: Επιχειρησιακό 
Πρόγραμμα «Ψηφιακή Σύγκλιση». 

1. Προγραμματίζει και προετοιμάζει τις προσκλήσεις 
για την υποβολή αιτήσεων χρηματοδότησης λαμβά- 
νοντας υπόψη το χρηματοδοτικό σχήμα του Επιχει¬ 
ρησιακού Προγράμματος, τους ειδικότερους στόχους 
και δείκτες που πρέπει να επιτευχθούν μέσω του κάθε 
άξονα, την πορεία των ήδη ενταγμένων πράξεων, δια¬ 
χειρίζεται το Μητρώο Αξιολογητών της ΕΥΔ, ΕΠ Ψ.Σ. 
καθώς και τυχόν πρότερες ενέργειες που απαιτούνται 
για την έκδοση της πρόσκλησης. 

2. Εκδίδει τις προσκλήσεις για την υποβολή αιτήσε¬ 
ων χρηματοδότησης από τους άξονες προτεραιότητας 
του προγράμματος που διαχειρίζεται και παρέχει προς 
τους δυνητικούς δικαιούχους, σαφείς και λεπτομερείς 
πληροφορίες τουλάχιστον σχετικά με: 

(α) τους όρους επιλεξιμότητας τους οποίους πρέπει 
να πληρούν οι προτεινόμενες πράξεις, προκειμένου να 
ενταχθούν για χρηματοδότηση στο πλαίσιο του Επιχει¬ 
ρησιακού Προγράμματος, 

(β) τις διαδικασίες για την εξέταση των αιτήσεων 
χρηματοδότησης και τις σχετικές χρονικές περιόδους, 

(γ) τα κριτήρια για την ένταξη των προς χρηματοδό¬ 
τηση πράξεων. 

3. Συγκεντρώνει και ελέγχει την πληρότητα όλων των 
προτάσεων που υποβάλλονται, οι οποίες και αρχειο¬ 
θετούνται. 


4. Αξιολογεί τις προτάσεις που υποβάλλονται, εφαρ¬ 
μόζοντας τα εγκεκριμένα από την Επιτροπή Παρακο¬ 
λούθησης κριτήρια ένταξης. 

5. Μεριμνά για την έκδοση της απόφασης ένταξης των 
πράξεων στο πλαίσιο των αξόνων προτεραιότητας του 
Επιχειρησιακού Προγράμματος, μετά την ολοκλήρωση 
της διαδικασίας διατύπωσης γνώμης και την διαδικασία 
έκδοσης συμφώνου αποδοχής όρων ένταξης, καθώς και 
για την έκδοση τροποποιήσεων της απόφασης ένταξης 
ή ανάκλησης αυτής. Μεριμνά για τη δημοσιοποίηση των 
σχετικών αποφάσεων στην οικεία ιστοσελίδα της ΕΥΔ 
ΕΠ Ψ.Σ.. 

6. Μεριμνά για την ανάκληση αποφάσεων ένταξης 
μετά από αίτημα του Δικαιούχου ή εισήγηση της αρ¬ 
μόδιας Μονάδας Β' ή Γ'. 

7. Τηρεί τον φάκελο των πράξεων με τα στοιχεία της 
ένταξης και τις τυχόν τροποποιήσεις. 

8. Έχει την ευθύνη για την ακρίβεια, την ποιότητα και 
την πληρότητα των στοιχείων που καταχωρεί στο ΟΠΣ. 

III. Μονάδα ΒΥ: Παρακολούθησης και Διαχείρισης Πρά¬ 
ξεων 

Α. Επιχειρησιακό Πρόγραμμα «Κοινωνία της Πληρο¬ 
φορίας» του ΚΠΣ 2000-2006 

Προβαίνει στις απαραίτητες διοικητικές ενέργειες για 
την ολοκλήρωση των ημιτελών έργων του Επιχειρησι¬ 
ακού Προγράμματος Κοινωνία της Πληροφορίας 2000- 
2006, παρακολουθεί τις σχετικές διαδικασίες. 

1. Παρακολουθεί την τήρηση των υποχρεώσεων των 
τελικών δικαιούχων επί διάστημα πέντε ετών από την 
ημερομηνία ολοκλήρωσης της Πράξης στο πλαίσιο του 
Επιχειρησιακού Προγράμματος Κοινωνία της Πληροφο¬ 
ρίας 2000-2006. 

2. Τηρεί επί τρία έτη μετά την πληρωμή από την Επι¬ 
τροπή του τελικού υπολοίπου για το Επιχειρησιακό 
Πρόγραμμα Κοινωνία της Πληροφορίας 2000-2006, όλα 
τα δικαιολογητικά έγγραφα ένταξης παρακολούθησης 
φυσικού και οικονομικού αντικειμένου και ολοκλήρωσής 
των. 

Β. Προγραμματική περίοδος 2007-2013: Επιχειρησιακό 
Πρόγραμμα «Ψηφιακή Σύγκλιση», 

1. Παρακολουθεί την πορεία υλοποίησης των συγ- 
χρηματοδοτούμενων πράξεων και μεριμνά για την υλο¬ 
ποίησή τους με βάση την απόφαση ένταξης και τις 
αναληφθείσες νομικές δεσμεύσεις καθώς και για τη 
συμμόρφωσή τους με τους ισχύοντες κοινοτικούς και 
εθνικούς κανόνες καθ’ όλη την περίοδο της υλοποίησης 
τους. Στο πλαίσιο αυτό: 

(α) Προβαίνει σε εξέταση των σταδίων εξέλιξης δημο¬ 
σίων συμβάσεων και ιδίως κατά τη διαδικασία διακήρυ¬ 
ξης, ανάθεσης και τροποποίησης σύμβασης, σύμφωνα 
με το νόμο. 

Για την εξέταση των σταδίων εξέλιξης δημοσίων 
συμβάσεων δύναται να ορίζεται ομάδα εξειδικευμένων 
στελεχών της ΕΥΔ ΕΠ Ψ.Σ 

(β) Συλλέγει τις περιοδικές εκθέσεις προόδου που 
υποβάλλουν οι δικαιούχοι, παρακολουθεί συστηματικά 
και μέσω επιτόπιων επαληθεύσεων το χρονοδιάγραμμα 
και την πορεία υλοποίησης των συγχρηματοδοτούμενων 
πράξεων. 

(γ) Εντοπίζει προβλήματα κατά τη διάρκεια υλοποίη¬ 
σης των πράξεων και μεριμνά για την έγκαιρη επίλυσή 
τους. 

(δ) Καταχωρεί στο ΟΠΣ τα δελτία παρακολούθησης 
της προόδου των πράξεων. 

(ε)Εξετάζει το βαθμό επίτευξης των ετήσιων ποσο¬ 
τικών στόχων των πράξεων, σύμφωνα με τις αρχικά 
αναληφθείσες νομικές δεσμεύσεις. Σε περίπτωση από¬ 
κλισης από τους όρους της απόφασης ένταξης ή χρο¬ 
νικών καθυστερήσεων μεγαλύτερων των έξι μηνών, σε 
σχέση με την προγραμματισθείσα πρόοδο, προβαίνει 
σε επανεξέταση της πράξης και στην περίπτωση αδι¬ 
καιολόγητων αποκλίσεων, δύναται να εισηγηθεί την 
ανάκληση της απόφασης ένταξης της πράξης. 

(στ) Παρακολουθεί τους δικαιούχους σχετικά με την 
τήρηση των υποχρεώσεων που έχουν αναλάβει, την 
πορεία των πράξεων που εκτελούν, τις υποχρεώσεις 
για τη δημοσιότητα, την τήρηση χωριστής λογιστικής 
μερίδας ή επαρκούς λογιστικής κωδικοποίησης και την 
τήρηση των κανόνων οδηγιών - διατάξεων σύμφωνα με 
τις κατευθύνσεις της Εθνικής Αρχής Συντονισμού. 

(ζ) Προτείνει μέτρα υποστήριξης των δικαιούχων προ- 
κειμένου να ανταποκριθούν στις υποχρεώσεις τους. 

2. Διενεργεί διοικητικές επαληθεύσεις κατά τα προ- 
βλεπόμενα στο άρθρο 8 του Ν. 3614/2007 προκειμένου 
να επιβεβαιωθεί η παράδοση των συγχρηματοδοτούμε- 
νων προϊόντων και υπηρεσιών και η πραγματική πραγ¬ 
ματοποίηση των δαπανών που δηλώνουν οι δικαιούχοι, 
καθώς και η συμμόρφωση των πράξεων προς τους εθνι¬ 
κούς και τους κοινοτικούς κανόνες. Στο πλαίσιο αυτό 
συλλέγει τα δελτία δήλωσης δαπανών που υποβάλλο¬ 
νται από τους δικαιούχους και τις καταχωρεί στο ΟΠΣ, 
μετά από τη διενέργεια διοικητικής επαλήθευσης σε 
κάθε δήλωση δαπάνης, κατά την οποία επιβεβαιώνεται 
με τα κατάλληλα έγγραφα, ότι: 

- η δηλωθείσα δαπάνη είναι πραγματική, 

- τα προϊόντα ή οι υπηρεσίες έχουν παραδοθεί σύμ¬ 
φωνα με την απόφαση ένταξης, 

- οι δηλώσεις δαπανών από τους δικαιούχους είναι 
ακριβείς, 

- η πράξη και η δαπάνη είναι σύμφωνες με το εθνικό 
και το κοινοτικό δίκαιο, 

- τηρήθηκαν οι κατάλληλες διαδικασίες για την απο¬ 
φυγή διπλής χρηματοδότησης της δαπάνης από άλλα 
κοινοτικά ή εθνικά χρηματοδοτικά μέσα ή από άλλη 
προγραμματική περίοδο. 

Στην περίπτωση μεγάλου πλήθους δικαιολογητικών 
εγγράφων είναι δυνατόν να πραγματοποιούνται δειγμα¬ 
τοληπτικές επαληθεύσεις βάσει μεθόδου δειγματολη¬ 
ψίας κατά τα προβλεπόμενα στο Σύστημα Διαχείρισης 
και Ελέγχου. 

3. Τηρεί αρχεία στο ΟΠΣ για τις επαληθεύσεις που 
διενεργεί σύμφωνα με τα πρότυπα και τις διαδικασίες 
του συστήματος διαχείρισης και ελέγχου. 

4. Προβαίνει στην ακύρωση μέρους ή του συνόλου της 
δημόσιας συνεισφοράς της πράξης, η οποία επιβάλλεται 
βάσει επαλήθευσης σύμφωνα με τις διαδικασίες που 
προβλέπονται στο άρθρο 26 του Ν. 3614/2007 και στις 
κανονιστικές πράξεις που εκδίδονται κατ’ εξουσιοδό¬ 
τηση αυτού, καταχωρώντας τις αντίστοιχες λογιστικές 
εγγραφές στο ΟΠΣ. 

5. Σε περιπτώσεις που διαπιστωθεί βάσει των διοι¬ 
κητικών επαληθεύσεων που διενεργεί, αχρεωστήτως 
καταβληθείσα δαπάνη, εισηγείται στον αρμόδιο διατά- 
κτη της σχετικής δαπάνης για την έκδοση απόφασης 
ανάκτησης αχρεωστήτως καταβληθέντων ποσών. 

6. Μεριμνά για την έκδοση της απόφασης ολοκλήρω¬ 
σης της πράξης. 


7. Τηρεί πλήρη φάκελο των πράξεων μετά την ένταξη 
μέχρι την ολοκλήρωση τους, κατά τα προβλεπόμενα 
στο σύστημα διαχείρισης και ελέγχου. 

8. Προβαίνει σε συνεργασία με τους φορείς χρηματο¬ 
δότησης και τους ισχύοντες κανονισμούς στη χρημα¬ 
τοδότηση των πράξεων που παρακολουθεί. 

9. Παρέχει στη Μονάδα Γ' τα απαιτούμενα στοιχεία για 
την υποβολή απαντήσεων στα πορίσματα ελέγχου των 
αρμόδιων εθνικών και κοινοτικών ελεγκτικών οργάνων. 

10. Εξειδικεύει όπου απαιτείται τις απαιτήσεις για τη 
διασφάλιση της τήρησης όλων των εγγράφων σχετικά 
με τις δαπάνες και τους ελέγχους κατά τα οριζόμενα 
στο άρθρο 90 του Κανονισμού και σύμφωνα με τους 
κανόνες του συστήματος διαχείρισης και ελέγχου. 

11. Εξειδικεύει όπου απαιτείται τις απαιτήσεις τήρη¬ 
σης στοιχείων στο επίπεδο των δικαιούχων για τη δια¬ 
σφάλιση επαρκούς διαδρομής ελέγχου, σύμφωνα με τα 
προβλεπόμενα στο σύστημα διαχείρισης και ελέγχου. 

12. Μεριμνά για την επικαιροποίηση της μελέτης κό- 
στους-οφέλους των έργων που παράγουν έσοδα, μετά 
την ολοκλήρωσή τους, και παρακολουθεί τα έσοδα 
των έργων που δεν είναι δυνατό να εκτιμηθούν εκ των 
προτέρων. 

13. Μεριμνά για την παροχή στοιχείων προόδου εκτέ¬ 
λεσης των πράξεων στις αρμόδιες για τη χρηματοδό¬ 
τηση δημόσιες υπηρεσίες. 

14. Έχει την ευθύνη για την ακρίβεια, την ποιότητα και 
την πληρότητα των στοιχείων που καταχωρεί στο ΟΠΣ 
σύμφωνα με τους κανόνες του συστήματος διαχείρισης 
και ελέγχου. 

15. Σχετικά με τη διαχείριση πράξεων κρατικών ενι¬ 
σχύσεων: 

(α) Παρακολουθεί την πορεία υλοποίησης των συγ- 
χρηματοδοτούμενων πράξεων κρατικών ενισχύσεων 
που θα εκτελεί η ΕΥΔ σύμφωνα με τα προβλεπόμενα 
στο Σύστημα Διαχείρισης και ελέγχου Πράξεων ΕΣΠΑ 
Κρατικών Ενισχύσεων και τους ισχύοντες Κοινοτικούς 
και Εθνικούς Κανονισμούς. 

(β) Μεριμνά για την τήρηση των υποχρεώσεων που 
έχουν αναλάβει οι δικαιούχοι, την πορεία των πράξεων 
που εκτελούν, τις υποχρεώσεις για τη δημοσιότητα, την 
τήρηση χωριστής λογιστικής μερίδας ή επαρκούς λο¬ 
γιστικής κωδικοποίησης και την τήρηση των πολιτικών 
σύμφωνα με τις ισχύουσες διατάξεις. 

(γ) Προβαίνει σε πιστοποίηση-επαλήθευση των πρά¬ 
ξεων κρατικών ενισχύσεων που διαχειρίζεται, προκει¬ 
μένου να καταβληθεί η δημόσια επιχορήγηση στους 
δικαιούχους 

(δ) Παρέχει στην αρμόδια μονάδα Γ (Επιτόπιων Επα¬ 
ληθεύσεων στις Ειδικής Υπηρεσίας Διαχείρισης), τις 
αναγκαίες πληροφορίες σχετικά με στις επιτόπιες επα¬ 
ληθεύσεις που η μονάδα Γ πραγματοποιεί. Μεριμνά για 
την παροχή στοιχείων προόδου εκτέλεσης των πράξεων 
στις αρμόδιες για τη χρηματοδότηση δημόσιες υπη¬ 
ρεσίες, καθώς και για τη διάθεση των απαιτούμενων 
πιστώσεων για την υλοποίηση των πράξεων. 

(ε) Μεριμνά για την παροχή στοιχείων προόδου εκτέ¬ 
λεσης των πράξεων στις αρμόδιες για τη χρηματοδό¬ 
τηση δημόσιες υπηρεσίες, καθώς και για τη διάθεση 
των απαιτούμενων πιστώσεων για την υλοποίηση των 
πράξεων. 

16. Συντονίζει και εποπτεύει την άσκηση των αρμο¬ 
διοτήτων των Ενδιάμεσων Φορέων Διαχείρισης για τα 

έργα αρμοδιότητάς της σύμφωνα με τις απαιτήσεις 
του συστήματος διαχείρισης και ελέγχου. Στο πλαίσιο 
αυτό με εγκυκλίους, οδηγίες, αλληλογραφία, συναντή¬ 
σεις και συσκέψεις εργασίας καθώς και με κάθε άλλο 
πρόσφορο μέσο: 

(α) Παρέχει κατευθύνσεις στους Ενδιάμεσους Φορείς 
Διαχείρισης και τους υποστηρίζει στην εφαρμογή του 
συστήματος διαχείρισης και ελέγχου και στην εκπόνηση 
των Οδηγών εφαρμογής των δράσεων που τους έχουν 
εκχωρηθεί 

(β) Μεριμνά για την πλήρη εφαρμογή του συστήματος 
αναφοράς και παρακολούθησης των δράσεων, η δια¬ 
χείριση των οποίων έχει εκχωρηθεί σύμφωνα με τους 
όρους της απόφασης εκχώρησης και προτείνει τυχόν 
διορθωτικές ενέργειες. 

(γ) Παρακολουθεί τη διαδικασία και το χρονοδιάγραμ¬ 
μα αξιολόγησης και ένταξης κρατικών ενισχύσεων και 
μεριμνά για ταχεία, διαφανή και αποτελεσματική αξιο¬ 
λόγηση και τήρηση του χρονοδιαγράμματος που προ- 
βλέπεται στο ΣΔΕ. 

(δ) Παρακολουθεί την ορθή και έγκαιρη ενημέρωση 
του ΟΠΣ με τα απαραίτητα δεδομένα και έγγραφα από 
τους Ενδιάμεσους Φορείς Διαχείρισης. 

(ε) Διασφαλίζει ότι η Αρχή Πιστοποίησης λαμβάνει τις 
αναγκαίες πληροφορίες σχετικά με τις διαδικασίες και 
τις επαληθεύσεις για σκοπούς πιστοποίησης. Στο πλαί¬ 
σιο αυτό εξασφαλίζει πριν από κάθε αίτημα πληρωμής 
την πληρότητα των πληροφοριών που παρέχονται από 
τους ΕΦΔ στην Ειδική Υπηρεσία Διαχείρισης. 

(στ) Συνεργάζεται με την μονάδα Γ, στο πλαίσιο 
των αρμοδιοτήτων της τελευταίας σύμφωνα με την 
παρούσα, για την διενέργεια επιθεωρήσεων στους Εν¬ 
διάμεσους Φορείς Διαχείρισης, στους οποίους έχουν 
εκχωρηθεί αρμοδιότητες διαχείρισης δράσεων Κρατι¬ 
κών Ενισχύσεων. 

(ζ) Εξειδικεύει, όπου απαιτείται σε συνεργασία με τις 
λοιπές μονάδες και την Εθνική Αρχή Συντονισμού τα 
έντυπα του Συστήματος Διαχείρισης και Ελέγχου που 
εφαρμόζονται από τους Ενδιάμεσους Φορείς Διαχεί- 
ρισης. 

IV. Μονάδα Β2: Παρακολούθησης και Διαχείρισης Δρά¬ 
σεων Ενισχύσεων 

Α. Λειτουργία μονάδας Β2 κατά τη διαχείριση πράξεων 
ενισχύσεων 

Για τις περιπτώσεις πράξεων κρατικών ενισχύσεων τις 
οποίες πραγματοποιεί η ίδια η ΕΥΔ ΕΠ Ψ.Σ., στο πλαί¬ 
σιο του επιχειρησιακού προγράμματος, αρμόδια είναι 
η Μονάδα Β2. Προκειμένου να είναι σαφής η διάκριση 
των λειτουργιών μεταξύ σχεδιασμού - αξιολόγησης/ 
ένταξης και παρακολούθησης/πιστοποίησης, η Μονάδα 
Β2 ασκεί τις αρμοδιότητες του σχεδιασμού, της αξιο- 
λόγησης-ένταξης των πράξεων και η Μονάδα Β1 της 
Παρακολούθησης-Πιστοποίησης 

Στο πλαίσιο αυτό η Μονάδα Β2 ασκεί τις κάτωθι αρ¬ 
μοδιότητες: 

1. Προετοιμάζει το κανονιστικό πλαίσιο εφαρμογής 
για τις κατηγορίες δράσεων κρατικών ενισχύσεων και 
μεριμνά για την έγκρισή του. Στο πλαίσιο αυτό, επε¬ 
ξεργάζεται και εισηγείται προς έγκριση στην Επιτροπή 
Παρακολούθησης, μέσω της μονάδας Α1, τις κατηγορίες 
πράξεων που διαχειρίζεται, τα εξειδικευμένα και αναλυ¬ 
τικά κριτήρια επιλογής και ένταξης των πράξεων στο 
οικείο επιχειρησιακό πρόγραμμα. 


2. Εκδίδει τις προκηρύξεις των κατηγοριών πράξεων 
που διαχειρίζεται για την υποβολή προτάσεων από τους 
δυνητικούς δικαιούχους και παρέχει σαφείς και λεπτο¬ 
μερείς πληροφορίες τουλάχιστον σχετικά με: 

α. τους όρους επιλεξιμότητας τους οποίους πρέπει 
να πληρούν οι προτεινόμενες πράξεις, προκειμένου να 
ενταχθούν για χρηματοδότηση στο πλαίσιο των επιχει¬ 
ρησιακών προγραμμάτων, 

β. τις διαδικασίες για την εξέταση των αιτήσεων χρη¬ 
ματοδότησης και τις σχετικές χρονικές περιόδους, 

γ. τα κριτήρια για την ένταξη των προς χρηματοδό¬ 
τηση πράξεων, 

δ. την υποχρέωση δημοσιοποίησης εφόσον η πρόταση 
επιλεγεί. 

3. Συγκεντρώνει και ελέγχει την πληρότητα όλων των 
προτάσεων που υποβάλλονται, οι οποίες και αρχειο¬ 
θετούνται. 

4. Αξιολογεί τις προτάσεις που υποβάλλονται σύμφω¬ 
να με τα εγκεκριμένα αναλυτικά κριτήρια επιλογής και 
ένταξης των πράξεων. 

5. Μεριμνά για την έκδοση των αποφάσεων υπαγωγής 
(νομικές δεσμεύσεις) των πράξεων στις δράσεις και άξο¬ 
νες προτεραιότητας του Επιχειρησιακού Προγράμματος, 
καθώς και τη δημοσιοποίηση των σχετικών αποφάσεων, 
σύμφωνα με τους κανόνες του Συστήματος Διαχείρισης 
και Ελέγχου. 

6. Συντονίζει και εποπτεύει την άσκηση των αρμοδι¬ 
οτήτων των Ενδιάμεσων Φορέων Διαχείρισης εφαρμό¬ 
ζοντας κατ’ αναλογίαν τα προβλεπόμενα στο Άρθρο 3, 
III, Β,16 της παρούσας. 

Β. Προγραμματική περίοδος 2007-2013: Επιχειρησιακό 
Πρόγραμμα «Ψηφιακή Σύγκλιση», 

1. Με απόφαση του Προϊσταμένου της ΕΥΔ ΕΠ ΨΣ 
δύναται να παρακολουθεί την πορεία υλοποίησης συγ- 
χρηματοδοτούμενων πράξεων (εκτός Κρατικών Ενισχύ¬ 
σεων), οι οποίες της ανατίθενται, ακολουθώντας τα 
οριζόμενα ανωτέρω στις αρμοδιότητες της Μονάδας Β1. 

2. Υποστηρίζει την συμμετοχή της ΕΥΔ ΕΠ ΨΣ στην 
Επιτροπή για το συντονισμό του προγραμματισμού και 
της εφαρμογής των συγχρηματοδοτούμενων δράσεων 
κρατικών ενισχύσεων, που προβλέπεται στο εδάφιο (γ) 
της παραγράφου 4 του άρθρου 10 του Ν. 3614/2007. 

IV. Μονάδα Γ: Επιτόπιων Επαληθεύσεων 

Α. Επιχειρησιακό Πρόγραμμα «Κοινωνία της Πληρο¬ 
φορίας» του ΚΠΣ 2000-2006 

1. Προβαίνει στις απαραίτητες ενέργειες νομικής υπο¬ 
στήριξης των λοιπών μονάδων της ΕΥΔ ΕΠ ΨΣ για την 
ολοκλήρωση των ημιτελών έργων του Επιχειρησιακού 
Προγράμματος Κοινωνία της Πληροφορίας 2000-2006 
και ενημερώνει, όπου απαιτείται, τα αρμόδια όργανα 
και την Επιτροπή. 

2. Τηρεί επί τρία έτη μετά την πληρωμή από την Επι¬ 
τροπή του τελικού υπολοίπου για το Επιχειρησιακό Πρό¬ 
γραμμα Κοινωνία της Πληροφορίας 2000-2006, όλα τα 
δικαιολογητικά έγγραφα σχετικά με τους ελέγχους που 
αφορούν το συγκεκριμένο Επιχειρησιακό Πρόγραμμα 
και παρέχει κάθε αναγκαία πληροφορία στην Επιτροπή 
και σε κάθε αρμόδιο φορέα. Η προθεσμία αυτή διακό¬ 
πτεται σε περίπτωση δικαστικών διώξεων ή κατόπιν 
αιτιολογημένης αίτησης της Επιτροπής. 

Β. Προγραμματική περίοδος 2007-2013: Επιχειρησιακό 
Πρόγραμμα «Ψηφιακή Σύγκλιση» 

1. Μεριμνά για την επιβεβαίωση της διαχειριστικής 
επάρκειας των δυνητικών δικαιούχων του επιχειρησι- 

ακού προγράμματος, με βάση τα προβλεπόμενα στο 
σύστημα επιβεβαίωσης της διαχειριστικής επάρκειας 
των δικαιούχων. 

2. Προβαίνει σε επιτόπια επιθεώρηση στον ΕΦΔ και 
εισηγείται τη λήψη τυχόν διορθωτικών μέτρων και τρο¬ 
ποποίηση της απόφασης εκχώρησης. Για τη διενέργεια 
των επιτόπιων επιθεωρήσεων δύναται να ορίζεται ομά¬ 
δα εξειδικευμένων στελεχών της ΕΥΔ ΕΠ ΨΣ. 

3. Διενεργεί επιτόπιες επαληθεύσεις κατά τα προβλε¬ 
πόμενα στο άρθρο 8 του Ν. 3614/2007, προκειμένου να 
επιβεβαιωθεί η παράδοση των συγχρηματοδοτούμενων 
προϊόντων και υπηρεσιών και η πραγματική πραγμα¬ 
τοποίηση των δαπανών που δηλώνουν οι δικαιούχοι, η 
τήρηση χωριστής λογιστικής μερίδας ή επαρκούς λο¬ 
γιστικής κωδικοποίησης, καθώς και η συμμόρφωση των 
πράξεων προς τους εθνικούς και κοινοτικούς κανόνες, 
όπου τα παραπάνω δεν είναι δυνατό να επαληθευτούν 
ή δεν έχουν επαληθευτεί διοικητικά. 

4. Προβαίνει στη διενέργεια έκτακτης επιτόπιας 
επαλήθευσης, εφόσον έχει σοβαρές ενδείξεις για την 
ύπαρξη παραβάσεων εθνικού ή κοινοτικού δικαίου, ενη¬ 
μερώνει την Αρχή Πιστοποίησης και όπου απαιτείται 
ζητά την αναστολή χρηματοδότησης της πράξης από 
την αρμόδια υπηρεσία. 

Οι επαληθεύσεις και επιτόπιες επιθεωρήσεις των παρ. 
2, 3 και 4 διενεργούνται από ελεγκτικό όργανο, στο 
οποίο μπορούν να συμμετέχουν και στελέχη άλλων μο¬ 
νάδων της ΕΥΔ ΕΠ ΨΣ. 

5. Συντάσσει τις εκθέσεις επιτόπιας επαλήθευσης που 
διενεργεί και εισηγείται την έγκρισή τους από το αρ¬ 
μόδιο όργανο. Τηρεί αρχεία στο ΟΠΣ για τις επιτόπιες 
επαληθεύσεις και επιθεωρήσεις που πραγματοποιούνται 
και για την παρακολούθηση τυχόν ευρημάτων, σύμφωνα 
με τα πρότυπα και τις διαδικασίες του συστήματος 
διαχείρισης και ελέγχου. 

6. Στην περίπτωση που οι επιτόπιες επαληθεύσεις 
διενεργούνται δειγματοληπτικά, τηρεί αρχεία που πε¬ 
ριγράφουν και τεκμηριώνουν τη δειγματοληπτική μέθο¬ 
δο και καθορίζουν τις πράξεις ή τις συναλλαγές που 
επιλέγονται προς επαλήθευση. Καθορίζει το μέγεθος 
του δείγματος, προκειμένου να αποκτήσει εύλογη βε¬ 
βαιότητα ως προς τη νομιμότητα και κανονικότητα των 
σχετικών πράξεων, όσον αφορά στο επίπεδο κινδύνου 
που διαπιστώνεται τον τύπο των σχετικών δικαιούχων 
και πράξεων σύμφωνα με τα προβλεπόμενα στο σύστη¬ 
μα διαχείρισης και ελέγχου. Επανεξετάζει τη μέθοδο 
δειγματοληψίας σε ετήσια βάση. 

7. Προβαίνει στην ακύρωση μέρους ή του συνόλου της 
δημόσιας συνεισφοράς της πράξης, η οποία επιβάλλεται 
βάσει πορίσματος επιτόπιας επαλήθευσης σύμφωνα 
με τις διαδικασίες που προβλέπονται στο άρθρο 26 
του Ν. 3614/2007 και στις κανονιστικές πράξεις που 
εκδίδονται κατ' εξουσιοδότηση αυτού και εισηγείται 
στην Μονάδα Α2 για την τροποποίηση ή ανάκληση της 
απόφασης ένταξης. 

8. Σε περιπτώσεις που διαπιστωθεί βάσει των επα¬ 
ληθεύσεων που διενεργεί αχρεωστήτως καταβληθείσα 
δαπάνη, εισηγείται, στον αρμόδιο διατάκτη της σχετικής 
δαπάνης για την έκδοση απόφασης ανάκτησης αχρεω¬ 
στήτως καταβληθέντων ποσών. 

9. Συνεργάζεται με τα αρμόδια εθνικά και κοινοτικά 
ελεγκτικά όργανα και την Εθνική Αρχή Συντονισμού για 
την υποβολή των σχετικών απαντήσεων στα σχετικά 
πορίσματα ελέγχου. 


10. Συνεργάζεται με τις αρμόδιες Μονάδες Β' για την 
έκδοση της απόφασης ολοκλήρωσης της πράξης. 

11. Έχει την ευθύνη για την ακρίβεια, την ποιότητα και 
την πληρότητα των στοιχείων που καταχωρεί στο ΟΠΣ, 
σύμφωνα με τους κανόνες του συστήματος διαχείρισης 
και ελέγχου. 

12. Παρέχει νομική υποστήριξη σε θέματα που σχετίζο¬ 
νται με την υλοποίηση των πράξεων του Επιχειρησιακού 
Προγράμματος «Ψηφιακή Σύγκλιση» (στις προεγκρίσεις 
των δημοπρατήσεων, συμβάσεων, στις προσκλήσεις, 
στις εντάξεις, στις επαληθεύσεις). 

V. Μονάδα Δ: Οργάνωσης - Υποστήριξης 

Α. Επιχειρησιακό Πρόγραμμα «Κοινωνία της Πληρο¬ 
φορίας» του ΚΠΣ 2000-2006 

1. Τηρεί επί τρία έτη μετά την πληρωμή από την Επι¬ 
τροπή του τελικού υπολοίπου για το Επιχειρησιακό 
Πρόγραμμα Κοινωνία της Πληροφορίας 2000-2006, όλα 
τα δικαιολογητικά έγγραφα σχετικά με τα αιτήματα 
πληρωμών που αφορούν το συγκεκριμένο Επιχειρησιακό 
Πρόγραμμα. 

2. Διασφαλίζει την τήρηση των υποχρεώσεών της ως 
τελικός δικαιούχος επί διάστημα πέντε ετών από την 
ημερομηνία ολοκλήρωσης εκάστης πράξης στο πλαίσιο 
του Επιχειρησιακού Προγράμματος Κοινωνία της Πλη¬ 
ροφορίας 2000-2006. 

Β. Προγραμματική περίοδος 2007-2013: Επιχειρησιακό 
Πρόγραμμα «Ψηφιακή Σύγκλιση» 

1. Μεριμνά για την κατάρτιση του ετήσιου προγράμμα¬ 
τος ενεργειών τεχνικής υποστήριξης της εφαρμογής σε 
συνεργασία με τις άλλες μονάδες και την υποβολή του 
προς έγκριση. Εκτελεί τα έργα τεχνικής υποστήριξης 
της εφαρμογής με δικαιούχο την ΕΥΔ ΕΠ Ψ.Σ. και τηρεί 
τα στοιχεία φυσικού και οικονομικού αντικειμένου των 
έργων αυτών. Μεριμνά για την τήρηση όλων των προϋ¬ 
ποθέσεων που καθορίζονται σχετικά με την διαδικασία 
υποβολής και έγκρισης των προγραμμάτων Τεχνικής 
Υποστήριξης της Εφαρμογής. 

2. Καταρτίζει σε συνεργασία με τις άλλες Μονάδες 
και υποβάλλει στον Γ ενικό Γ ραμματέα Τηλεπικοινωνιών 
και Ταχυδρομείων μέχρι την 30η Νοεμβρίου εκάστου 
έτους, ετήσιο πρόγραμμα ενεργειών για το επόμενο 
έτος με ποσοτικούς και ποιοτικούς στόχους με βάση τον 
στρατηγικό προγραμματισμό της Διάσκεψης των Προέ¬ 
δρων των Επιτροπών Παρακολούθησης. Καταρτίζει τις 
περιοδικές εκθέσεις για τα επιτευχθέντα αποτελέσματα 
σε σχέση με τους ετήσιους στόχους σε συνεργασία με 
τις άλλες Μονάδες. 

3. Οργανώνει και λειτουργεί το γραφείο ΟΠΣ, το 
οποίο, σε συνεργασία με την αντίστοιχη υπηρεσία της 
Εθνικής Αρχής Συντονισμού, έχει την ευθύνη για την 
ορθή και απρόσκοπτη λειτουργία του ΟΠΣ στην ΕΥΔ 
ΕΠ Ψ.Σ. και παρέχει υποστήριξη προς τους χρήστες και 
τους δικαιούχους για την ορθή χρήση και λειτουργία 
του. Παρέχει τεχνική υποστήριξη και εκπαίδευση στο 
προσωπικό της Ειδικής Υπηρεσίας Διαχείρισης για τη 
λειτουργία του εξοπλισμού και του λογισμικού. 

4. Οργανώνει και τηρεί βιβλιοθήκη εργαλείων, μελε¬ 
τών, στοιχείων και απαραίτητων βοηθημάτων για τις 
ανάγκες της ΕΥΔ ΕΠ Ψ.Σ. 

5. Χειρίζεται τα θέματα που αφορούν στη στελέχω- 
ση της ΕΥΔ ΕΠ Ψ.Σ., την υπηρεσιακή κατάσταση και 
την ανάθεση καθηκόντων στο προσωπικό, τις ομάδες 
εργασίας και επιτροπές, τα οικονομικά, τα θέματα ορ- 

γάνωσης και εκπαίδευσης καθώς και κάθε άλλο θέμα 
που σχετίζεται με τη διοίκηση προσωπικού. 

6. Χειρίζεται τα θέματα που αφορούν στην υλικο- 
τεχνική υποδομή και το προσωπικό και ειδικότερα τα 
διοικητικά, οικονομικά και τα θέματα οργάνωσης και 
εκπαίδευσης. 

7. Έχει την ευθύνη οργάνωσης των συνεδριάσεων της 
Επιτροπής Παρακολούθησης του οικείου Επιχειρησιακού 
Προγράμματος. 

8. Τηρεί το πρωτόκολλο και έχει την ευθύνη διακίνη¬ 
σης των εγγράφων της ΕΥΔ ΕΠ Ψ.Σ. 

9. Παρέχει νομική υποστήριξη στην ΕΥΔ ΕΠ Ψ.Σ. για 
διοικητικά και θεσμικά θέματα, καθώς και την υλοποί¬ 
ηση των έργων της ΕΥΔ ΕΠ Ψ.Σ. ως δικαιούχο του 
Προγράμματος. 

10. Προβαίνει στον ορισμό των στελεχών που έχουν 
την αρμοδιότητα να βεβαιώνουν το γνήσιο της υπογρα¬ 
φής και να επικυρώνουν αντίγραφα. 

Για την εκτέλεση των αρμοδιοτήτων της κάθε Μο¬ 
νάδας δύναται να συστήνονται ομάδες εργασίας αμει- 
βόμενες και μη σύμφωνα με τις κείμενες διατάξεις, οι 
οποίες θα συγκροτούνται από στελέχη και άλλων Μο¬ 
νάδων ή και της ίδιας προκειμένου να υποστηριχθεί 
το έργο της. 

Άρθρο 5 

Προσωπικό της ΕΥΔ ΕΠ Ψ.Σ. 

Γ ια τη στελέχωση της ΕΥΔ ΕΠ Ψ.Σ. εφαρμόζονται τα 
προβλεπόμενα στο άρθρο 18 του Ν. 3614/2007. 

Το προσωπικό της ΕΥΔ ΕΠ Ψ.Σ. ανέρχεται σε εβδο¬ 
μήντα επτά (77) άτομα εκ των οποίων δύο (2) τουλά¬ 
χιστον είναι για το γραφείο ΟΠΣ, και τα οποία κατά 
κατηγορία είναι: 

Α. Κατηγορία Πανεπιστημιακής Εκπαίδευσης πενήντα 
επτά (57) άτομα, 


Β. Κατηγορία Τεχνολογικής Εκπαίδευσης οκτώ (8) 
άτομα, 

Γ. Κατηγορία Δευτεροβάθμιας Εκπαίδευσης δώδεκα 
(12) άτομα, 

Άρθρο 6 

Σύσταση θέσεων, αξιολόγηση 
και επιλογή Προϊσταμένου της ΕΥΔ ΕΠ Ψ.Σ. 
και Προϊσταμένων των μονάδων της. 

1) Για τη σύσταση θέσεων Προϊσταμένου της ΕΥΔ ΕΠ 
Ψ.Σ. και Προϊσταμένων των μονάδων της, καθώς και 
για την αξιολόγηση και την επιλογή τους εφαρμόζεται 
το άρθρο 18 του Ν. 3614/2007, όπως κάθε φορά ισχύει. 

2) Σε περίπτωση έλλειψης, απουσίας ή κωλύματος του 
Προϊσταμένου της ΕΥΔ ΕΠ Ψ.Σ., καθήκοντα Προϊσταμέ¬ 
νου της ασκεί ο αρχαιότερος υπάλληλος Προϊστάμενος 
Μονάδας. 

Άρθρο 7 

Τελικές διατάξεις 

Από την έναρξη ισχύος της παρούσας καταργείται η 
υπ’ αριθμ. 41637/ΔΙΟΕ769/8-12-200 0 (ΦΕΚ1502/Β/8-12-2000) 
κοινή υπουργική απόφαση, όπως τροποποιήθηκε και ισχύει. 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μαίου 2014 


ΟΙ ΥΠΟΥΡΓΟΙ 


ΑΝΑΠΛΗΡΩΤΗΣ ΥΠΟΥΡΓΟΣ 
ΟΙΚΟΝΟΜΙΚΩΝ 


ΑΝΑΠΤΥΞΗΣ 

ΚΑΙ ΑΝΤΑΓΩΝΙΣΤΙΚΟΤΗΤΑΣ 


ΧΡΗΣΤΟΣ ΣΤΑΪΚΟΥΡΑΣ ΚΩΝ/ΝΟΣ ΧΑΤΖΗΔΑΚΗΣ 


ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΥΠΟΔΟΜΩΝ, ΜΕΤΑΦΟΡΩΝ 

ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ ΚΑΙ ΔΙΚΤΥΩΝ 


ΚΥΡΙΑΚΟΣ ΜΗΤΣΟΤΑΚΗΣ ΜΙΧΑΗΛ ΧΡΥΣΟΧΟΪΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.οιι·) 


Ηλεκτρονική Διεύθυνση: ή1ίρ://νννννν.βί.9Γ - β-πιαϊΙ: ννβόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 

* Ο 2 Ο 1 2902105140008* - 
















































































